CELEX: 62009CN0399
Language: bg
Date: 2009-10-16 00:00:00
Title: Дело C-399/09: Преюдициално запитване, отправено от Nejvyšším správním soudem (Чешка република) на 16 октомври 2009 г. — Marie Landtová/Česká správa sociálního zabezpečení

30.1.2010   
            
            
               BG
            
            
               Официален вестник на Европейския съюз
            
            
               C 24/19
            
         Преюдициално запитване, отправено от Nejvyšším správním soudem (Чешка република) на 16 октомври 2009 г. — Marie Landtová/Česká správa sociálního zabezpečení
   (Дело C-399/09)
   2010/C 24/31
   Език на производството: чешки
   
      Запитваща юрисдикция
   
   Nejvyšší správní soud
   
      Страни в главното производство
   
   
      Жалбоподател: Marie Landtová
   
      Ответник: Česká správa sociálního zabezpečení
   
      Преюдициални въпроси
   
   
               1.
            
            
               Следва ли точка 6 от част А в Приложение III във връзка с член 7, параграф 2, буква в) от Регламент (ЕИО) № 1408/71 на Съвета за прилагането на схеми за социално осигуряване на заети лица и членове на техните семейства, които се движат в рамките на Общността (1), съгласно която следва да се запази критерият за определяне на държавата правоприемник, която е компетентна да вземе предвид осигурителния период, завършил за заетите лица до 31 декември 1992 г., по социалноосигурителната система на предишната Чешка и Словашка федерална република, да се тълкува, че не допуска прилагането на национална правна норма, съгласно която при възникването на правото на обезщетение и определянето на неговия размер чешката социалноосигурителна институция следва да вземе предвид целия осигурителен период, който е завършил на територията на предишната Чешка и Словашка федерална република до 31 декември 1992 г., макар дори съгласно посочения по-горе критерии социалноосигурителна институция на Словашката република да е компетентна да го вземе предвид?
            
         
               2.
            
            
               Ако отговорът на първия въпрос е отрицателен, следва ли член 12 от Договора за ЕО във връзка с член 3, параграф 1, член 10 и член 46 от Регламент (ЕИО) № 1408/71 на Съвета за прилагането на схеми за социално осигуряване на заети лица и членове на техните семейства, които се движат в рамките на Общността да се тълкува, че не допуска осигурителен период, завършил при социалноосигурителната система на предишната Чешка и Словашка република да 31 декември 1992 г., който веднъж вече бил взет предвид в същата степен за целите на обезщетяването по социалноосигурителната система на Словашката република или съгласно посочената по-горе национална правна норма да бъде взет изцяло предвид при правото на обезщетение и определяне на неговия размер, само по отношение на граждани на Чешката република, които пребивават на нейна територия?
            
         
      (1)  ОВ L 149, стр. 2; Специално издание на български език 2007 г., глава 5, том 1, стр. 26.